08/05/2019 | Administración LocalMunicipal
Ames
Aprobación do plan de estabilización do emprego temporal no Concello de Ames en execución do establecido na lei 6/2018, de 3 de xullo, de orzamentos xerais do estado para o ano 2018.

Anuncio Aprobación do plan de estabilización do emprego temporal no Concello de Ames en execución do establecido na lei 6/2018, de 3 de xullo, de orzamentos xerais do estado para o ano 2018. En sesión plenaria de 25 de abril de 2019 prestouse a probación ao plan de estabilización do emprego temporal no Concello de Ames en execución do establecido na lei 6/2018, de 3 de xullo, de orzamentos xerais do estado para o ano 2018, cuxo texto figura como anexo I. Dado que o referido plan ten a consideración de bases xerais dos expedientes de selección faise público para xeral coñecemento en aplicación do previsto no artigo 70 LRBRL e no artigo 205.4 da LEPG. Anexo I. PLAN DE ESTABILIZACIÓN DO EMPREGO TEMPORAL NO CONCELLO DE AMES EN EXECUCIÓN DO ESTABLECIDO NA LEI 6/2018, DE 3 DE XULLO, DE ORZAMENTOS XERAIS DO ESTADO PARA O ANO 2018. Artigo 1º.- Obxecto e ámbito de aplicación.1.- O presente Plan de Estabilización do Emprego Temporal no Concello de Ames (en diante PEET) elabórase ao abeiro do previsto no Acordo para a Estabilización do Emprego Temporal no Concello de Ames (en adiante AEET) aprobado en sesión plenaria do 31 de xaneiro de 2019, coa finalidade do fomento da estabilidade no emprego público municipal e a consecución dos obxectivos legais de redución da temporalidade.2.- O presente PEET resultará aplicable ao conxunto do emprego público municipal, con independencia de que as prazas que se convoquen, en execución do mesmo, sexan de persoal laboral ou funcionario.3.- Os criterios xerais recollidos neste plan poderán estenderse a todas as ofertas de emprego ás que lles sexa de aplicación o AEET, se así o permite a lexislación vixente Artigo 2º.- Principios xerais 1.- O PEET regula o conxunto de actuacións que, con arranxo ás previsións legais aplicables, e ao abeiro do previsto no AEET, serán desenvolvidas para a redución da temporalidade no emprego público local do Concello de Ames.2.- Da execución do PEET non poderá derivarse, en ningún caso, un incremento do gasto de persoal nin de efectivos.3. O desenvolvemento dos procesos selectivos de estabilización materializarase a través da respectivas convocatorias e bases específicas reguladoras, que deberán adecuarse aos criterios fixados neste Plan, así como no AEET e cumprir, en todo caso, cos principios de libre concorrencia, igualdade, mérito, capacidade e publicidade; e antes da súa aprobación pola Alcaldía serán obxecto de tratamento e negociación no seo da Comisión Paritaria de seguimento, interpretación e aplicación do AEET (en adiante Comisión Paritaria). 4. As prazas que en desenvolvemento deste PEET, e previa inclusión nas OEP municipais 2018-2019-2020, sexan obxecto da convocatoria correspondente, estarán afectadas pola previsións e porcentaxes legais aplicables, en cada momento, sobre reserva de vacantes para seren cubertas por persoas con discapacidade. Artigo 3º.- Desenvolvemento efectivo dos procesos de estabilización. O desenvolvemento dos procesos de estabilización terá lugar con arranxo aos seguintes criterios: 1º.- As convocatorias a realizar en cada anualidade deberán quedar fixadas, como máximo, no mes de decembro do ano anterior, agás para as convocatorias do ano 2019 que deberán quedar fixadas antes de finais do mes de setembro de 2019.2º.- En prol dos principios de eficiencia e celeridade poderán acumularse nunha mesma convocatoria procesos selectivos correspondentes a prazas distintas.3º.- Con carácter xeral serán obxecto de convocatoria conxunta as prazas idénticas agás que por razóns debidamente xustificadas puidera estimarse oportuno a súa inclusión en diferentes convocatorias ( elevado número de prazas a incluír que podan afectar ao normal funcionamento do concello) previo acordo na comisión paritaria.4º.- Deberase dar preferencia a inclusión das prazas que conten con maior número de vacantes a estabilizar.5º.- Serán convocadas en último lugar as ocupadas por persoal próximo á xubilación.6º.- No caso de prazas que se correspondan con períodos de inactividade, tentarase facer coincidir o desenvolvemento efectivo das respectivas convocatorias cos ditos períodos.7º.- Entenderase por convocatoria realizada, aos efectos legais e prácticos pertinentes, a formalmente aprobada e publicada no diario oficial correspondente; sendo o anuncio de convocatoria publicado no BOE o que determinará o cómputo dos prazos/criterios temporais que se veñen de indicar nos apartados anteriores. Artigo 4º.- Exercicios e programas das probas selectivas. A fase de oposición versará sobre as materias comúns e específicas contidas nos programas correspondente ás diferentes convocatorias. Os programas conterán cunha parte común a todas as prazas correspondentes a un mesmo grupo de titulación (materias comúns) e unha parte específica (materias específicas) relacionada co contido das funcións e tarefas atribuídas á praza convocada e que serán aprobadas nas correspondentes bases específicas. As materias comúns constituirán unha quinta parte do total das materias dos programas. As materias específicas constituirán catro quintas partes do total das materias dos programas e serán fixadas nas bases específicas de cada convocatoria, previa negociación no seo da Comisión Paritaria. O número mínimo de temas e a distribución entre materias comúns e especificas, atendendo ao grupo de titulación, é o seguinte: Temario materias comúns do grupo A subgrupo A1 1. A Constitución Española de 1978: Título preliminar. Os dereitos fundamentais, a súa garantía e suspensión. A Coroa 2. A Constitución Española de 1978: A organización territorial do Estado 3. O Estatuto de Autonomía de Galicia. Título preliminar. As competencias da Comunidade Autónoma de Galicia no Estatuto de autonomía: exclusivas, concorrentes e de execución da lexislación do Estado.4. O goberno da comunidade autónoma de Galicia. A Xunta. natureza e composición, atribucións e funcionamento 5. A Lei 40/2015, de 1 de outubro, de Réxime Xurídico do Sector Público: ámbito de aplicación e principios xerais. Os órganos administrativos: Competencia, abstención e recusación.6. Dos actos administrativos: requisitos, eficacia, nulidade e anulabilidade 7. A revisión dos actos administrativos. Revisión de oficio. Os recursos administrativos: principios xerais. O recurso de alzada. O recurso potestativo de reposición. O recurso extraordinario de revisión.8. Das disposicións sobre o procedemento administrativo común: Garantías do procedemento, iniciación, ordenación, instrución e finalización. Tramitación simplificada do procedemento administrativo común. Execución.9. Disposicións comúns ás entidades locais: Réxime de funcionamento. Información e participación cidadá 10. Disposicións comúns ás entidades locais: O estatuto dos membros das corporacións locais 11. O municipio: concepto e elementos. Territorio e poboación. Organización. Competencias. Réximes especiais 12. A provincia. Organización provincial. Competencias. Réximes especiais 13. Os bens das Entidades Locais. Concepto e clasificación. O patrimonio das Entidades Locais.14. O persoal ao servizo das Entidades Locais: dereitos e deberes. Réxime disciplinario. Situacións administrativas. Incompatibilidades.15. O persoal ao servizo das Entidades Locais: Adquisición e perda da condición de funcionario. Selección e provisión de postos de traballo.16. Texto refundido da Lei Reguladora das Facendas Locais: Orzamento e gasto público 17. Texto refundido da Lei Reguladora das Facendas Locais: Normas xerais aplicables aos tributos das facendas locais. Imposición e ordenación de tributos locais 18. Texto refundido da Lei Reguladora das Facendas Locais: as taxas como recursos das facendas locais. Temario materias comúns do grupo A subgrupo A2.1. A Constitución Española de 1978: Título preliminar. Os dereitos fundamentais, a súa garantía e suspensión. A Coroa 2. A Constitución Española de 1978: A organización territorial do Estado 3. O Estatuto de Autonomía de Galicia. Título preliminar. As competencias da Comunidade Autónoma de Galicia no Estatuto de autonomía: exclusivas, concorrentes e de execución da lexislación do Estado.4. O goberno da comunidade autónoma de Galicia. A Xunta. natureza e composición, atribucións e funcionamento 5. A Lei 40/2015, de 1 de outubro, de Réxime Xurídico do Sector Público: ámbito de aplicación e principios xerais. Os órganos administrativos: Competencia, abstención e recusación.6. Dos actos administrativos: Requisitos, eficacia, nulidade e anulabilidade 7. A revisión dos actos administrativos. Revisión de oficio. Os recursos administrativos: principios xerais. O recurso de alzada. O recurso potestativo de reposición. O recurso extraordinario de revisión.8. Das disposicións sobre o procedemento administrativo común: Garantías do procedemento, iniciación, ordenación, instrución e finalización. Tramitación simplificada do procedemento administrativo común. Execución.9. O municipio: concepto e elementos. Territorio e poboación. Organización. Competencias. Réximes especiais 10. Disposicións comúns ás entidades locais: O estatuto dos membros das corporacións locais 11. O persoal ao servizo das Entidades Locais: dereitos e deberes. Réxime disciplinario. Situacións administrativas. Incompatibilidades.12. Texto refundido da Lei Reguladora das Facendas Locais: Orzamento e gasto público Temario materias comúns do grupo B 1. A Constitución Española de 1978: Título preliminar. Os dereitos fundamentais, a súa garantía e suspensión. A Coroa 2. A Constitución Española de 1978: A organización territorial do Estado 3. O Estatuto de Autonomía de Galicia. Título preliminar. As competencias da Comunidade Autónoma de Galicia no Estatuto de autonomía: exclusivas, concorrentes e de execución da lexislación do Estado.4. Dos actos administrativos: Requisitos, eficacia, nulidade e anulabilidade 5. A revisión dos actos administrativos. Revisión de oficio. Os recursos administrativos: principios xerais. O recurso de alzada. O recurso potestativo de reposición. O recurso extraordinario de revisión.6. Das disposicións sobre o procedemento administrativo común: Garantías do procedemento, iniciación, ordenación, instrución e finalización. Tramitación simplificada do procedemento administrativo común. Execución.7. O municipio: concepto e elementos. Territorio e poboación. Organización. Competencias. Réximes especiais 8. Disposicións comúns ás entidades locais: O estatuto dos membros das corporacións locais 9. O persoal ao servizo das Entidades Locais: dereitos e deberes. Réxime disciplinario. Situacións administrativas. Incompatibilidades.10. Texto refundido da Lei Reguladora das Facendas Locais: Orzamento e gasto público Temario materias comúns do grupo C subgrupo C1 1. A Constitución Española de 1978: Título preliminar. Os dereitos fundamentais, a súa garantía e suspensión. A Coroa 2. A Constitución Española de 1978: A organización territorial do Estado 3. O Estatuto de Autonomía de Galicia. Título preliminar. As competencias da Comunidade Autónoma de Galicia no Estatuto de autonomía: exclusivas, concorrentes e de execución da lexislación do Estado.4. Dos actos administrativos: Requisitos, eficacia, nulidade e anulabilidade 5. Das disposicións sobre o procedemento administrativo común: Garantías do procedemento, iniciación, ordenación, instrución e finalización. Tramitación simplificada do procedemento administrativo común. Execución.6. O municipio: concepto e elementos. Territorio e poboación. Organización. Competencias. Réximes especiais 7. O persoal ao servizo das Entidades Locais: dereitos e deberes. Réxime disciplinario. Situacións administrativas. Incompatibilidades.8. Texto refundido da Lei Reguladora das Facendas Locais: Orzamento e gasto público Temario materias comúns do grupo C subgrupo C2 1. A Constitución Española de 1978: Título preliminar. Os dereitos fundamentais, a súa garantía e suspensión. A Coroa 2. A Constitución Española de 1978: A organización territorial do Estado. O Estatuto de Autonomía de Galicia: Título preliminar.3. O municipio: concepto e elementos. Territorio e poboación. Organización. Competencias. Réximes especiais. As Taxas como recurso das facendas locais: Feito impoñible, suxeito pasivo, a súa contía e devengo.4. Dos actos administrativos: Requisitos, eficacia, nulidade e anulabilidade Temario materias comúns do grupo C subgrupo C3 (Agrupacións profesionais) 1. A Constitución Española de 1978: A organización territorial do Estado: Principios xerais. A administración local. O Estatuto de Autonomía de Galicia. Título preliminar.2. O municipio: territorio e poboación e organización. Recursos facendas locais: enumeración. Disposicións xerais do procedemento administrativo común das Administracións Públicas e os interesados no procedemento. Artigo 5º.- Desenvolvemento das probas selectivas. O anuncio da convocatoria publicarase no BOE e no DOGA. Pola súa parte, as bases e as listas provisionais e definitivas de admitidos/as e excluídos/as publicaranse no BOP, no taboleiro de anuncios da sede electrónica e páxina web municipal. As persoas aspirantes serán convocadas para cada exercicio ou proba a través da páxina web municipal indicando data lugar e hora do exercicio e proba. Serán excluídas da oposición as persoas que non comparezan. As persoas aspirantes deberan acudir ao chamamento provistas do seu DNI, pasaporte ou documentos que o substitúa noutros estados membros da Unión Europea, así como dos medios materias esixidos para a práctica dos exercicios. Queda prohibido a utilización do móbil ou calquera medio electrónico por parte dos/as aspirantes durante a realización do exercicio coa salvedade dos medios electrónicos que facilite o concello para realización de probas prácticas. Garantirase o anonimato dos aspirantes. En calquera momento o tribunal poderá requirirlles ás persoas aspirantes que acrediten a súa identidade. Publicada a OEP e, con anterioridade ao inicio dos exercicios previstos nas diferentes bases das convocatorias, o Concello determinará, mediante un único sorteo celebrado logo de anuncio previo no BOP, a orde de actuación dos/as aspirantes en todas as probas selectivas que non poidan realizarse conxuntamente. O resultando do sorteo tamén se publicará no BOP. Dende a total conclusión dun exercicio ata o comenzo do seguinte non poderán transcorrer menos de 48 horas nin mais de 40 días. Os exercicios ou probas terán lugar a porta pechada sen outra asistencia que a dos membros do tribunal, os/as colaboradores/as designados polo tribunal e os/as aspirantes. Na fase de oposición de todos os procesos selectivos haberá dous exercicios obrigatorios e eliminatorios Primeiro exercicio: De carácter obrigatorio para todas as persoas aspirantes, menos para as que acrediten o nivel de coñecemento de galego requirido na convocatoria específica (CELGA ou equivalente), ou que estean en condición de acreditalo documentalmente dentro do prazo de presentación de instancias, que estarán exentas de realizar este exercicio Este exercicio consistirá en realizar unha proba que acredite o coñecemento de lingua galega esixido na convocatoria. A proba de lingua galega determinaraa o Tribunal, será acorde coas características funcionais do posto e deberá demostrarse nela unha competencia similar á esixida para obter o certificado de lingua galega (CELGA) correspondente. Esta proba cualificará ás persoas aspirantes como aptas ou non aptas. As persoas que non obteñan a cualificación de aptas quedarán eliminadas do proceso selectivo. Segundo exercicio: Este exercicio terá carácter obrigatorio e eliminatorio para todas as persoas aspirantes, e constará de dúas partes que poderán realizarse en sesións distintas. Primeira parte: De carácter obrigatorio para todos as persoas aspirantes. Consistirá na resolución por escrito, nun prazo máximo de ata dúas horas e media, dun cuestionario de, como máximo, 100 preguntas con 3 respostas alternativas, das que só unha será a correcta, e 5 preguntas de reserva, en relación ao contido total do temario (materias comúns e específicas) que figuren no temario de cada unha das convocatorias. Segunda parte: De carácter obrigatorio para todos as persoas aspirantes que tiñan obtida a puntuación mínima esixida na primeira parte (12 puntos). Consistirá en desenvolver, durante un tempo máximo de ata dúas horas, un suposto práctico relativo aos contidos das materias comprendidas na parte específica do temario de cada unha das convocatorias. Artigo 6º Cualificación dos exercicios. Os sistemas de cualificación das distintas probas selectivas especificaranse nas bases específicas de cada unha das convocatorias e respectando, en todo caso, os criterios seguintes: · Nos cuestionarios con respostas alternativas, as respostas incorrectas non puntuarán negativamente. · As puntuacións obtidas polas persoas aspirantes serán as medias aritméticas das cualificacións outorgadas por cada membro do tribunal. · Corresponderá ao tribunal fixar o nivel/grao de coñecementos ou acertos necesarios para acadar a cualificación mínima requirida para a superación dos exercicios ou das diferentes probas. En todo caso, o nivel/grao de coñecemento fixado polo tribunal deberá garantir a idoneidade das persoas aspirantes seleccionadas. Os exercicios da fase de oposición serán eliminatorios, e cualificaranse do seguinte xeito: Primeiro exercicio: cualificarase como APTO/A ou NON APTO. As persoas aspirantes cualificadas como NON APTAS quedarán eliminadas do proceso selectivo. Segundo exercicio: cualificarase cunha puntuación de 0 a 60 puntos. Cada unha das partes valorarase de 0 a 30 puntos. Para superar cada unha das partes será necesario obter unha cualificación mínima de 12 puntos e para superar o exercicio será necesario que a suma das notas de ambas as dúas partes sexa, como mínimo, de 30 puntos. Artigo 7º.- Criterios básicos e xerais aplicables ás convocatorias e procesos selectivos de estabilización. A fase oposición, cunha puntuación máxima de 60 puntos (60% da puntuación total), consistirá na superación das probas teóricas e/ou prácticas que se establezan nas respectivas bases reguladoras de cada convocatoria, e que deberán acreditar a capacidade das persoas aspirantes; o seu contido gardará relación cos procedementos, tarefas e funcións habituais das prazas obxecto de convocatoria. A fase de concurso realizarase con carácter previo á fase de oposición e consistirá na valoración dos méritos alegados e acreditados polas persoas aspirantes admitidas no proceso selectivo. A puntuación desta fase non terá carácter eliminatorio e sumarase á obtida na fase oposición (sempre que se teña superado). A cualificación final do proceso selectivo virá determinada pola suma das puntuacións obtidas nas fases de concurso e de oposición, e non poderán resultar aprobados un número superior de aspirantes ao de prazas convocadas. Cos aspirantes aprobados que non obteñan praza conformaranse listas de agarda que substituirán as que puideran existir con anterioridade que quedarán anuladas. A puntuación máxima da fase de concurso non superará o 40% da puntuación total (40 puntos) do concurso oposición. Da puntuación da fase de concurso, o 20% (ata un máximo de 8 puntos) corresponderá a formación e será valorada con arranxo aos criterios seguintes: - formación específica relacionada co posto cunha duración mínima de 10 horas lectivas, impartida, recoñecida e/ou homologada por Administracións Públicas ou entidades ou organismos dependentes destas. - titulación distinta e / ou superior á esixida para concorrer á praza convocada. - ter superado a fase de oposición dalgún proceso selectivo nalgunha administración pública para a mesma praza, posto e categoría idéntico e/ou equivalente que se convoca O 80% restante da fase de concurso (ata un máximo de 32 puntos) corresponderá á experiencia acreditada e puntuarase con arranxo aos seguintes criterios: a) Por cada mes completo de servizos prestados no Concello de Ames en prazas, postos e categorías idénticos e/ou equivalentes ás da convocatoria: 0,3 puntos por mes (non se terán en conta fraccións inferiores a un mes) ata un máximo de 32 puntos. b) Por cada mes completo de servizos prestados noutras administracións públicas en prazas, postos e categorías idénticos e/ou equivalentes ás da convocatoria; 0,05 puntos por mes (non se terán en conta fraccións inferiores a un mes) ata un máximo de 32 puntos. Nos supostos en que á vista da documentación achegada polos aspirantes puideran existir dúbidas sobre a equivalencia coa vacante convocada das prazas, postos ou categorías respecto das que se alegue a experiencia, o Tribunal poderá requirir a documentación que estime necesaria. En todo caso, dito criterio de equivalencia requirirá que a praza, posto ou categoría respecto dos que se alegue a experiencia profesional estean clasificados, na data da apertura do prazo de presentación das solicitudes de participación no proceso selectivo, no mesmo grupo/subgrupo profesional da vacante obxecto de convocatoria. No caso de prazas/postos/categorías que teñan sido obxecto de previa reclasificación profesional, mediante procedementos legalmente establecidos, tomarase en consideración o grupo/subgrupo profesional formalmente recoñecido na data de apertura do prazo de presentación das solicitudes de participación no proceso selectivo; e, polo tanto, todos os servizos prestados e acreditados valoraranse como desempeñados no último grupo/subgrupo de clasificación profesional. Nos supostos de servizos alegados coa condición de persoal indefinido non fixo, tomarase en consideración o posto de adscrición tralo recoñecemento da dita indefinición; e a antigüidade igualmente recoñecida xunto coa condición de indefinido/a. En ningún caso se computarán os servizos que se prestaran simultaneamente con outros igualmente alegados, debendo reducirse, os prestados a tempo parcial. Artigo 8º.- Previsións sobre persoal laboral indefinido non fixo. En cumprimento do previsto no AEET, ás prazas correspondentes a persoal declarado indefinido non fixo por sentenza xudicial firme, e incluídas nas OEP municipais, resultaranlles aplicables, no referente á súa convocatoria e desenvolvemento dos procesos selectivos seralles de aplicación o presente PEET agás previsión normativa que o imposibilite. Artigo 9º.- Seguimento, interpretación e aplicación do Plan O seguimento, interpretación e aplicación do PEET corresponderá á Comisión Paritaria do AEET (artigo 4º); con arranxo aos criterios de funcionamento e competenciais previstos no dito Acordo, xunto cos especificamente contemplados ao longo deste Plan. DISPOSICIÓN ADICIONAL PRIMEIRA. Marco normativo En todo o non previsto no presente Plan estarase ao Acordo de Estabilización e á normativa que resulte aplicable. DISPOSICIÓN ADICIONAL SEGUNDA. Discapacidade. Reservarase un porcentaxe non inferior ao 7% do total de prazas que figuran nas ofertas de emprego público municipal para ser cubertas entre persoas con discapacidade. Cando da aplicación dos porcentaxes resulten fraccións decimais, redondearase por exceso para o seu cómputo. A reserva do mínimo do 7% realizarase de xeito que, ao menos o 2% das prazas ofertadas o sexa para ser cubertas por persoas que acrediten discapacidade intelectual, e o resto das prazas ofertadas o sexa para persoas que acrediten calquera outro tipo de discapacidade. A reserva farase sobre o número total de prazas incluídas nas respectivas ofertas de emprego público, e será a comisión paritaria do AEET a encargada de propoñer, atendendo ao tipo de corpos, escala ou categoría que se adapte mellor as peculiaridades das persoas con discapacidade, en que convocatorias se concentrarán as prazas para ser cubertas entre persoas con discapacidade. Será tamén a comisión paritaria do AEET a encargada de propoñer que ditas prazas se convoquen conxuntamente coas prazas ordinarias ou mediante convocatorias independentes, garantíndose, en todo caso, o carácter individual dos procesos selectivos. As probas dos procesos obxecto de convocatoria independente terán o mesmo contido que as que se realicen nas convocatorias ordinarias e as persoas que participen nelas deberán acreditar o grado de discapacidade indicado. DISPOSICIÓN FINAL. Vixencia O presente Plan surtirá efectos dende a súa aprobación por parte do órgano municipal competente, mantendo a súa vixencia nos termos e co alcance inicialmente acordados e, polo tanto, ata a efectiva execución dos procesos previstos no mesmo coa única limitación daqueles extremos que deveñan inaplicables, por contravir normas de rango superior, ou que poidan ser obxecto de posteriores modificacións, previo trámite de negociación colectiva. Ames, 3 de maio de 2019 O alcalde José Manuel Miñones Conde